Pôvodca choroby: Black currant reversion (fytoplazma)
Symptómy
Typické príznaky sú na listoch a súkvetiach. Zdravé listy majú 5-8 lalokov s jemným zúbkovaným okrajom, pričom listy chorých krov majú menej ako 5 lalokov a ich okraj je nerovnomerne zúbkovaný. Typická je aj redukcia počtu žiliek, listy sú menšie, užšie, zvráskavené a majú tmavšiu zelenú farbu. Napadnuté rastliny kvitnú skôr ako zdravé, okvetné lístky sú menšie, kališné listy chlpatejšie, často nastáva zlistnatenie tyčiniek.
Vznik a vývoj choroby
Patogén Black currant reversion patrí medzi fytoplazmy, pôvodne bol pôvodca označovaný za vírus. Rozširuje sa odrezkami, vrúbľami alebo vektorom – roztočom Phytoptus ribis. Úroda je na napadnutých jedincoch nepatrná alebo žiadna.
Možnosti zámeny s inými chorobami
Symptómy na listoch sú podobné iným virózam (najmä mozaikám), tvarové zmeny listov a kvetných orgánov sú však pre zvrat typické.
Preventívna ochrana
Prevencia spočíva v nákupe, množení a vysádzaní zaručene zdravých rastlín. V množiteľských porastoch sa robia pravidelné prehliadky a choré rastliny treba ihneď odstrániť. Vo veľkovýrobe pri výskyte roztočov možno aplikovať chemickú ochranu; v záhradkách väčšinou postačuje prevencia.
Váš košík je prázdny.